Teppekast

**Teppekast** er ei handling der fleire personar held eit stort teppe eller lerret stramt og dreg i det slik at det kastar ein person på teppet opp i lufta. Teppet fungerer på liknande vis som ein trampoline, og kan reknast som ein forløpar. Skikken er kjend frå inuittisk kultur i samband med feiringar som nalukataq.

Eit tradisjonelt nalukataq-teppe, *mapkuq*, kan vera laga av skinnet til fleire kvalrossar eller storkobbar, *ugruk*, eller i nyare tid av lerret. Det er sydd til ein stor sirkel eller eit kvadrat. Om ein er utandørs strekk ein reip frå kvart hjørne, festar det til fire trepålar (tidlegare kvalbein) og stramar det med taljer, slik at det når omtrent til livet på folk. Men og kvinner held i reip festa til kantane av teppet som dragarar, *naluaqtit*. Med rytmisk draging stramar dei teppet slik at ein teppedansar, *nalukataqtuaq*, blir kasta opp i lufta. Teppekastinga kastar gjerne dansaren rundt seks meter opp i lufta, men 12 meter er rekna som mogleg. Målet for dansaren er som eit minimum å landa på føtene, og deretter å gjera dette så mange gonger som mogleg. Dansaren kan også utføra avanserte triks som spark og saltoar.

Under feiringa av nalukataq kan einkvan kastast med teppet, men tradisjonelt er det kapteinane og konene deira som blir kasta fyrst. Opphavleg kasta dei ut varer, som bardar eller tobakk, klede, reiskapar eller mat som ein måte å demonstrera evna si til å støtta samfunnet på. I dag er det vanlegare for kapteinskoner å kasta godteri til barna frå lufta. Dette gjevingsritualet er også kjent som *nalluġruq* eller *nullui*. Teppekastinga er høgdepunktet på festivalen, og er også kjend som nalukataq. Ho kan vara i fleire timar. 

Teppekasting blir også vist fram for turistar, og er ei grein i World Eskimo Indian Olympics.
I 2000 blei ishockeyspelaren Scott Gomez kasta 20 fot, eller seks meter, opp i lufta. Den tidlegare teppekast-vinnaren og delstatsrepresentanten for Alaska Reggie Joule, opptredde på  *[[The Tonight Show]]* for å snakka om teppekast.

Teppekast er ei øving for kvinner og menn i World Eskimo Indian Olympics. Eit av måla under desse leikane er å ta i taket på Big Dipper Arena, no kjend som Carlson Center.

Det finst også døme på teppekast i andre kulturar, der det kan ha form som leik eller straff.
Mak i Wakefield Mystery Play, *[[The Second Shepherds' Play]]*, og Sancho Panza i *[[Don Quixote]]* blir begge straffa gjennom slik kasting.

## Galleri

High-flying-candidate Gillray.jpg|Vitseteikning av James Gillray frå 1806
Tareumiut Eskimos gathered on the beach watching a blanket toss at Barrow, Alaska, circa 1908-1915 (AL+CA 6446).jpg|Teppekast på stranda i Barrow i Alaska, ca. 1908-1915
Nalakatuk, or blanket toss using a walrus skin trampoline, Nome, Alaska, between 1913 and 1923 (AL+CA 1283).jpg|Teppekast i Nome i Alaska, mellom 1913 og 1923
Eerste Wereldoorlog Mobilisatie, oorlogsverklaring Kring Schotse soldaten in kilt soldaten, SFA022801431.jpg|Britiske soldatar driv med teppekast i 1915
Inuitene morer seg med såkalt skinndans, 1922-1923 (12114498483).jpg|Teppekast i Wainwright i Alaska , 1922-1923
Blanket-toss, Kotzebue-1976.jpg|Gut kasta i lufta i Kotzebue i 1976
Blanket-tossed girl, Kotzebue-1976.jpg|Jente kasta i lufta i Kotzebue i 1976
3rd toss, 2011 World Eskimo Indian Olympics.jpg|Teppekast ved World Eskimo Indian Olympics i 2011
2014 World Eskimo-Indian Olympics - 14662065366.jpg|Teppedragarane ved Eskimo Indian Olympics 2014


## Kjelder

**Denne artikkelen bygger på «[[:en:Nalukataq|Nalukataq]]» frå ,  den 9. oktober 2022.*